**Sami Tuomas Hyypiä** (født 7. oktober 1973 i Borgå i Finland) er en finsk fotballtrener og tidligere fotballspiller. I løpet av sin karriere har han ved flere anledninger vært fast kaptein for Finland, og han var også en del av laget da Liverpool FC vant Mesterligaen i 2005.

Hyypiä ble regnet for å være sterk i luftrommet i tillegg til at han hadde et fornuftig og konstruktivt spill langs bakken. Han viste også gode disiplin og lederegenskaper, noe som førte til at han i perioder har vikariert som Liverpools kaptein. Hele syv ganger har han blitt kåret til «Årets finske spiller». Den 2. mai 2011 offentliggjorde Hyypiä at 2010/11-sesongen ble hans siste sesong som profesjonell fotballspiller, og det ventes at han vil gå inn i en trenerrolle i Bayer Leverkusen.

Klubbfotball
------------

### MyPa

Hyypiä startet sin karriere med lag som Pallo-Peikot og KuMu før han ble spiller i den finske toppklubben MyPa til 1992-sesongen. Han vant cupen med laget samme sesong og tre år senere i 1995.

I 1995 prøvespilte Sami for Newcastle United FC, noe som ga ham hans første smak av engelsk fotball da han var 20 år. Hyypiä sa «*They (Newcastle) certainly helped my career. I had a two-week trial in 1995 under Kevin Keegan and it gave me an insight into English football. I was a young player in Finland and I didn't really expect it to lead to anything. I just went for the experience, but it was good experience and I enjoyed my time there. It helped me a lot at the time to see a big English club at close hand and I always look forward to going back.*»

### Willem II

Senere i 1995 gikk Hyypiä til den nederlandske klubben Willem II. Han hadde en svært suksessfull tid i klubben og ble svært populær hos fansen. Han spilte 100 seriekamper for laget og skåret 3 mål før han ble solgt til Liverpool.

### Liverpool FC

Hyypiä ble hentet til Liverpool fra nederlandske Willem II sommeren 1999 av Gérard Houllier. Hyypiä debuterte for Liverpool mot Sheffield Wednesday FC 7. august 1999.
Hyypiä formet med en gang en suksessfull duo med sveitsiske Stéphane Henchoz i sentralforsvaret. I 2000/01-sesongen delte Hyypiä kapteinsrollen med Robbie Fowler mens Jamie Redknapp, den vanlige kapteinen, var ute med en langtidsskade. I denne perioden ledet Hyypiä og Fowler laget frem til en historisk cup-treble: Ligacupen, FA-cupen og UEFA-cupen.

I 2002 ble Hyypiä fast kaptein etter at Redknapp og Fowler forlot klubben. Hyypiä ble erstattet som kaptein av Steven Gerrard i 2003.

I 2004 flyttet den nye manageren Rafael Benítez Jamie Carragher fra backplass til midtstopper som ny partner for Hyypiä i midtforsvaret. Dette så ut til å gi Sami nytt liv, og laget fikk en suksessfull sesong, blant annet ved å vinne Mesterligaen, delvis basert på deres solide forsvarsspill. 10. august 2005 ble det meldt at Hyypiä hadde forlenget kontrakten sin ut sesongen 2007/08.

Selv etter spekulasjoner sommeren 2007 som koblet Hyypiä til lag som Fulham FC, Newcastle United, Reading FC og Wigan Athletic, insisterte Hyypiä på at han blir til kontrakten sin utgår. 
25. august 2007 brakk Hyypiä nesen sin i en bortekamp mot Sunderland FC. Han kom imidlertid raskt tilbake og erstattet skadede Jamie Carragher i kvalifiseringskampen til Mesterligaen 2007/2008 mot Toulouse FC 28. august 2007. Der scoret han det andre målet mens han var kaptein for Liverpool i skadefraværet til kaptein Steven Gerrard og visekaptein Jamie Carragher.

I april 2008 signerte Hyypiä en forlengelse av avtalen sin frem til sommeren 2009, der Benitez uttalte at han var en god rollemodell for de unge forsvarsspillerne som Martin Skrtel og Daniel Agger. 2008/2009 sesongen markerte finnens tiende sesong i klubben. I august 2008 avviste Liverpool et bud på 2,5 millioner pund for finnen fra nyopprykkede Stoke City. Den 1. desember 2008 spilte finnen sin 454. kamp for Liverpool og kom dermed inn blant de 20 spillerne med flest kamper for Anfield-klubben.

Hyypiä spilte 24. mai 2009 sin siste kamp for Liverpool mot Tottenham, hvor han entret banen etter 84 minutter. Da han entret banen, overtok han kapteinsbindet fra Steven Gerrard og avsluttet dermed sin fantastiske karriere i Liverpool som kaptein. Kampen endte forøvrig 3-1 i favør Liverpool.

### Bayer Leverkusen

Den 4. mai 2009 signerte Sami toårskontrakt med Bayer Leverkusen. Han fikk 53 kamper for klubben og scoret tre mål inntil han ga seg som profesjonell fotballspiller i mai 2011.

Landslagsspill
--------------

Hyypiä gjorde sin debut for Finland i en kamp mot Tunisia 7. november 1992 og fikk til slutt 105 kamper og fem mål for hjemlandet sitt. Kun hans tidligere klubbkamerat i Liverpool, Jari Litmanen, har flere kamper for Finland. I 2008 tok han over kapteinsbindet på landslaget etter at nevnte Litmanen ga seg som spiller.

Meritter
--------

**Finland**

* 105 A-landskamper og 5 mål for Finland
* Årets U-21 spiller 1994-95

**MyPa**

* Cup-mester: 1992, 1995

**Liverpool**

* Ligacup-mester: 2000/01 og 2002/03
* FA-Cup-mester: 2000/01 og 2005/06
* UEFA-cupmester: 2000-01
* Charity Shield/Community Shield: 2001, 2006
* UEFA Super Cup: 2001/02 og 2004/05
* Mesterligaen i 2004/05

**Personlige utmerkelser**

* Årets finske spiller: 1999, 2001, 2002, 2003, 2005, 2006, 2008
* Årets finske sportspersonlighet: 2001
* UEFA Team of the Year selection: 2001

Trivia
------

Hyypiä ble kjøpt i 1999 av det laget han heiet på som gutt, Liverpool FC, etter å ha blitt anbefalt til tidligere leder Peter Robinson av en TV-kameramann.

Hyypiä er gift med Susanna Rissanen. De har to sønner; Rico Nestor Hyypiä og Kasper Erik Hyypiä.

Referanser
----------

1. ↑   FBref, FBref spiller-ID 087b932d[Hentet fra Wikidata]
2. ↑   transfermarkt.com, Transfermarkt spiller-ID 3470, besøkt 9. oktober 2017[Hentet fra Wikidata]
3. ↑   www.suomenjalkapallomuseo.fi[Hentet fra Wikidata]
4. ↑   ritarikunnat.fi, besøkt 25. september 2023[Hentet fra Wikidata]
5. ↑  (en) BBC - Tuesday's gossip column 29.05.07
6. ↑  (en) liverpoolfc.tv - HYYPIA HAS NO PLANS TO LEAVE 30.05.07
7. ↑  (no) «Liverpool avslo bud på Hyypiä». **Liverpool.no**. 22. august 2008. Arkivert fra originalen 23. august 2008. Besøkt 16. august 2008.  «Arkivert kopi». Archived from the original on 23. august 2008. Besøkt 22. august 2008. CS1-vedlikehold: Uheldig URL (link)
8. ↑  (no) Larsen, Frank H. (2. desember 2008). «Hyypiä inn på topp 20». *Liverpool.no*. Arkivert fra originalen 5. desember 2008. Besøkt 3. februar 2009.  «Arkivert kopi». Archived from the original on 5. desember 2008. Besøkt 3. februar 2009. CS1-vedlikehold: Uheldig URL (link)
9. ↑  (no) «Hyypiä kåret til årets spiller i Finland». **Liverpool.no**. 5. desember 2008. Besøkt 3. februar 2009. [*død lenke*]
10. ↑  (en) lfchistory.net - A TV cameraman brought Sami to LFC's attention Arkivert 24. februar 2007 hos Wayback Machine.
11. ↑  (en) Imdb.com

Eksterne lenker
---------------

* (de) Sami Hyypiä – Munzinger Sportsarchiv Rediger på Wikidata

* (en) Sami Hyypiä – FIFA Rediger på Wikidata

* (en) Sami Hyypiä – UEFA Rediger på Wikidata

* (en) Sami Hyypiä – Transfermarkt Rediger på Wikidata

* (en) Sami Hyypiä – Transfermarkt (manager) Rediger på Wikidata

* (en) Sami Hyypiä – national-football-teams.com Rediger på Wikidata

* (en) Sami Hyypiä – WorldFootball.net Rediger på Wikidata

* (en) Sami Hyypiä – Soccerbase.com Rediger på Wikidata

* (en) Sami Hyypiä – FootballDatabase.eu Rediger på Wikidata

* (de) Sami Hyypiä – fussballdaten.de Rediger på Wikidata
* (no) Liverpool.no om Hyypiä
* (en) Liverpool sin egen hjemmeside om Hyypiä
* (en) Profile at ESPNsoccernet.com Arkivert 28. juni 2007 hos Wayback Machine.
* (en) Sami Hyypiä named Finnish Footballer of the Year for a fifth time
* (en)  Hyypiä at Newcastle

|  |  |
| --- | --- |
| Oppslagsverk/autoritetsdata | Uppslagsverket Finland **·** Geni **·** VIAF **·** GND **·** LCCN **·** ISNI **·** Munzinger (sport)
 |